จับตา! หุ้น NBC-NINE-NMG หลัง ตลท.ปลด SP เช้านี้
ตลท. ปลด SP หุ้น NBC-NINE-NMG เช้าวันนี้ หลังเปิดเผยสารสนเทศสำคัญแล้ว
13 ต.ค. 2559

ตลาดหลักทรัพย์แห่งประเทศไทย (ตลท.) ระบุว่า ตลท.ปลดเครื่องหมาย SP บริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ NBC และบริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE พร้อมด้วยบริษัท เนชั่น มัลติมีเดีย กรุ๊ป จำกัด (มหาชน) หรือ NMG เช้าวันนี้ (13 ต.ค.) หลังบริษัทเปิดเผยสารสนเทศสำคัญแล้ว
อนึ่ง ตลท.ได้ขึ้นเครื่องหมาย SP หุ้น NBC, NINE และ NMG ตั้งแต่การซื้อขายรอบบ่ายวันนี้ 7 ต.ค.59 หลังทั้ง 3 บริษัทไม่ได้ชี้แจงข้อมูลใดมายังตลท. ต่อกรณีที่สำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) เปิดเผยรายชื่อบุคคลจำนวน 8 รายที่มีลักษณะขาดความน่าไว้วางใจในการเป็นกรรมการและผู้บริหารบริษัท ซึ่งจะกระทบต่อการดำเนินงานและการจัดการของ NMG NBC และ NINE อย่างมีนัยสำคัญ